Toshkent shahridagi reydlar davomida 200 dan ortiq qo‘lbola uskuna musodara qilindi

Toshkent shahar IIBB Yong‘in xavfsizligi boshqarmasi va uning quyi tizimlari tomonidan “Tozalash-antiterror” maxsus profilaktik tadbiri doirasida joriy yil 20-noyabr kunidan 2-dekabr kuniga qadar bir qator ishlar amalga oshirildi. Bu haqda Toshkent shahar IIBB matbuot xizmati xabar bermoqda.

Mazkur tadbir davomida xodimlar tomonidan 526 ta korxona-tashkilot yong‘in-texnik tekshiruvdan o‘tkazildi. 12584 ta aholi shaxsiy xonadoni, 1073 ta ko‘p qavatli uy va ulardagi xonadonlar profilaktik ko‘rikdan o‘tkazildi.

Reyd tadbirlari davomida 237 dona davlat standartlariga to‘g‘ri kelmaydigan, qo‘lbola elektr isitish va boshqa turdagi uskunalar aniqlanib, belgilangan tartibda musodara qilindi.